b'\n_START_ARTICLE_\nSanduskyn piirikunta\n_START_SECTION_\nMaantiede\n_START_PARAGRAPH_\nSanduskyn naapuripiirikuntia ovat Ottawa pohjoisessa, Erie id\xc3\xa4ss\xc3\xa4, Huron kaakossa, Seneca etel\xc3\xa4ss\xc3\xa4 ja Wood l\xc3\xa4nness\xc3\xa4._NEWLINE_Sanduskyn piirikunnan pohjoisrajasta osa kulkee Eriej\xc3\xa4rven Sanduskylahden rannalla. Piirikunnan pinta-ala on 1\xc2\xa0059 neli\xc3\xb6kilometri\xc3\xa4, josta 97\xc2\xa0prosenttia on harvaanasuttua.\n_START_SECTION_\nV\xc3\xa4est\xc3\xb6\n_START_PARAGRAPH_\nPiirikunnassa oli vuoden 2010 v\xc3\xa4est\xc3\xb6nlaskennassa 60\xc2\xa0944 henke\xc3\xa4. Etniset ryhm\xc3\xa4t jakautuvat valkoisiin, joita on 94,3\xc2\xa0prosenttia, mustiin (3,1\xc2\xa0prosenttia), alkuper\xc3\xa4isamerikkalaisiin (0,3\xc2\xa0prosenttia) ja aasialaisiin (0,3\xc2\xa0prosenttia)._NEWLINE_Kotitalouden mediaanitulo on 47\xc2\xa0277 dollaria ja k\xc3\xb6yhyysrajan alapuolella eli 13,6\xc2\xa0proenttia v\xc3\xa4est\xc3\xb6st\xc3\xa4 2007\xe2\x80\x932011 v\xc3\xa4lisen\xc3\xa4 aikana.\n_START_SECTION_\nTalous\n_START_PARAGRAPH_\nSanduskyn piirikunnan maapinta-alasta 75\xc2\xa0prosenttia on viljeltysmaata. Se on Ohion viidenneksi suurin tomaattien tuottaja ja toiseksi suurin tehdastuotannossa.\n_START_SECTION_\nHistoria\n_START_PARAGRAPH_\nSanduskyn piirikunta perustettiin vuonna 1820. Se sai nimens\xc3\xa4 intiaanien sanasta, joka tarkoittaa \xe2\x80\x9dl\xc3\xa4hell\xc3\xa4 kylm\xc3\xa4\xc3\xa4 vett\xc3\xa4\xe2\x80\x9d. Alue kuului alun perin Ohion intiaaneille Greenevillen rauhansopimuksessa varattuun alueeseen. Uudisasukkaita muutti alueelle hyvin hitaassa tahdissa, koska alueesta suuren osan k\xc3\xa4sitti Great Black Swamp -suo._NEWLINE_Yhdysvaltain 19. presidentti Rutherford B. Hayes on er\xc3\xa4s tunnetuimpia Sanduskyn piirikunnan asukkaita ja h\xc3\xa4nen kotinsa Spiegel Grove on Ohio Historical Societyn hoitama historiallinen kohde.'